title: Vykonávacie nariadenie Komisie (EÚ) 2018/1872 z 23. novembra 2018, ktorým sa stanovuje výnimka z nariadení (ES) č. 2305/2003, (ES) č. 969/2006, (ES) č. 1067/2008, vykonávacích nariadení (EÚ) 2015/2081 a (EÚ) 2017/2200, nariadenia (ES) č. 1964/2006 a vykonávacieho nariadenia (EÚ) č. 480/2012 a nariadenia (ES) č. 1918/2006, pokiaľ ide o termíny podávania žiadostí a vydávania dovozných povolení na rok 2019 v rámci colných kvót na obilniny, ryžu a olivový olej, a ktorým sa stanovuje výnimka z vykonávacieho nariadenia (EÚ) 2016/2080, pokiaľ ide o lehotu na preskúmanie ponúk na predaj sušeného odstredeného mlieka postupom verejného obstarávania v rámci verejného intervenčného opatrenia v roku 2019

text:
                  30.11.2018

                  SK

                  Úradný vestník Európskej únie

                  L 306/9

         VYKONÁVACIE NARIADENIE KOMISIE (EÚ) 2018/1872
         z 23. novembra 2018,
         ktorým sa stanovuje výnimka z nariadení (ES) č. 2305/2003, (ES) č. 969/2006, (ES) č. 1067/2008, vykonávacích nariadení (EÚ) 2015/2081 a (EÚ) 2017/2200, nariadenia (ES) č. 1964/2006 a vykonávacieho nariadenia (EÚ) č. 480/2012 a nariadenia (ES) č. 1918/2006, pokiaľ ide o termíny podávania žiadostí a vydávania dovozných povolení na rok 2019 v rámci colných kvót na obilniny, ryžu a olivový olej, a ktorým sa stanovuje výnimka z vykonávacieho nariadenia (EÚ) 2016/2080, pokiaľ ide o lehotu na preskúmanie ponúk na predaj sušeného odstredeného mlieka postupom verejného obstarávania v rámci verejného intervenčného opatrenia v roku 2019
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. e),
         so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 28,
         keďže:

                     (1)

                     Nariadenia Komisie (ES) č. 2305/2003 (3), (ES) č. 969/2006 (4), (ES) č. 1067/2008 (5) a vykonávacie nariadenia Komisie (EÚ) 2015/2081 (6) a (EÚ) 2017/2200 (7) obsahujú osobitné ustanovenia na podávanie žiadostí o dovozné povolenia a ich vydávanie na jačmeň v rámci kvóty 09.4126, na kukuricu v rámci kvóty 09.4131, na pšenicu obyčajnú, okrem pšenice vysokej kvality, v rámci kvót 09.4123, 09.4124, 09.4125 a 09.4133 a na určité obilniny s pôvodom na Ukrajine v rámci kvót 09.4306, 09.4307 a 09.4308, 09.4277, 09.4278 a 09.4279.

                     (2)

                     V nariadení Komisie (ES) č. 1964/2006 (8) a vo vykonávacom nariadení Komisie (EÚ) č. 480/2012 (9) sa stanovujú osobitné ustanovenia na podávanie žiadostí o dovozné povolenia a ich vydávanie na ryžu s pôvodom v Bangladéši v rámci kvóty 09.4517 a na zlomkovú ryžu v rámci kvóty 09.4079.

                     (3)

                     Nariadenie Komisie (ES) č.1918/2006 (10) obsahuje osobitné ustanovenia na podávanie žiadostí a vydávanie dovozných povolení na olivový olej s pôvodom v Tunisku v rámci kvóty 09.4032.

                     (4)

                     Vykonávacím nariadením Komisie (EÚ) 2016/2080 (11) sa stanovujú osobitné ustanovenia týkajúce sa lehoty na predkladanie ponúk na predaj sušeného odstredeného mlieka postupom verejného obstarávania.

                     (5)

                     Vzhľadom na dni pracovného voľna v roku 2019 je vhodné na určité obdobia stanoviť výnimku z nariadení (ES) č. 2305/2003, (ES) č. 969/2006, (ES) č. 1067/2008, vykonávacích nariadení (EÚ) 2015/2081 a (EÚ) 2017/2200, nariadenia (ES) č. 1964/2006 a vykonávacieho nariadenia (EÚ) č. 480/2012 a nariadenia (ES) č. 1918/2006, pokiaľ ide o termíny na podávanie žiadostí o dovozné povolenia a na vydávanie týchto povolení, aby sa zabezpečilo dodržanie predmetných objemov kvót.

                     (6)

                     Vzhľadom na dni pracovného voľna v roku 2019 je vhodné na určité obdobia stanoviť výnimku z vykonávacieho nariadenia (EÚ) 2016/2080, pokiaľ ide o termíny na predkladanie ponúk a preskúmanie týchto ponúk.

                     (7)

                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

               PRIJALA TOTO NARIADENIE:

            Článok 1
            Obilniny

               1.   Odchylne od článku 3 ods. 1 druhého pododseku nariadenia (ES) č. 2305/2003 sa žiadosti o dovozné povolenia na jačmeň v rámci kvóty 09.4126 na rok 2019 nemôžu podávať po piatku 13. decembra 2019 13.00 hod. bruselského času.

               2.   Odchylne od článku 4 ods. 1 druhého pododseku nariadenia (ES) č. 969/2006 sa žiadosti o dovozné povolenia na kukuricu v rámci kvóty 09.4131 na rok 2019 nemôžu podávať po piatku 13. decembra 2019 13.00 hod. bruselského času.

               3.   Odchylne od článku 4 ods. 1 druhého pododseku nariadenia (ES) č. 1067/2008 sa žiadosti o dovozné povolenia na pšenicu obyčajnú, okrem pšenice vysokej kvality, v rámci kvót 09.4123, 09.4124, 09.4125 a 09.4133 na rok 2019 nemôžu podávať po piatku 13. decembra 2019 13.00 hod. bruselského času.

               4.   Odchylne od článku 2 ods. 1 druhého pododseku vykonávacieho nariadenia (EÚ) 2015/2081 sa žiadosti o dovozné povolenia na obilniny s pôvodom na Ukrajine v rámci kvót 09.4306, 09.4307 a 09.4308 na rok 2019 nemôžu podávať po piatku 13. decembra 2019 13.00 hod. bruselského času.

               5.   Odchylne od článku 2 ods. 1 druhého pododseku vykonávacieho nariadenia (EÚ) 2017/2200 sa žiadosti o dovozné povolenia na obilniny s pôvodom na Ukrajine v rámci kvót 09.4277, 09.4278 a 09.4279 na rok 2019 nemôžu podávať po piatku 13. decembra 2019 13.00 hod. bruselského času.

            Článok 2
            Ryža

               1.   Odchylne od článku 4 ods. 3 prvého pododseku nariadenia (ES) č. 1964/2006 sa žiadosti o dovozné povolenia na ryžu s pôvodom v Bangladéši v rámci kvóty 09.4517 na rok 2019 nemôžu podávať po piatku 6. decembra 2019 13.00 hod. bruselského času.

               2.   Odchylne od článku 2 ods. 1 tretieho pododseku vykonávacieho nariadenia (EÚ) č. 480/2012 sa žiadosti o dovozné povolenia na zlomkovú ryžu v rámci kvóty 09.4079 na rok 2019 nemôžu podávať po piatku 6. decembra 2019 13.00 hod. bruselského času.

            Článok 3
            Olivový olej
            Odchylne od článku 3 ods. 1 nariadenia (ES) č. 1918/2006 sa žiadosti o dovozné povolenia na olivový olej s pôvodom v Tunisku na rok 2019 nemôžu podávať po utorku 10. decembra 2019.

            Článok 4
            Ponuka na predaj sušeného odstredeného mlieka postupom verejného obstarávania
            Odchylne od článku 2 ods. 2 vykonávacieho nariadenia (EÚ) 2016/2080januárová lehota, počas ktorej sa môžu predkladať ponuky v rámci čiastkových výziev na predkladanie ponúk, uplynie v roku 2019 o 11 hod. (bruselského času) druhý a štvrtý utorok v mesiaci.

            Článok 5
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Stráca účinnosť 1. januára 2020.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. novembra 2018

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 206 z 30.7.2016, s. 71.

            (3)  Nariadenie Komisie (ES) č. 2305/2003 z 29. decembra 2003, ktorým sa otvára tarifná kvóta Spoločenstva na dovoz jačmeňa z tretích krajín a ustanovuje sa jej spravovanie (Ú. v. EÚ L 342, 30.12.2003, s. 7).

            (4)  Nariadenie Komisie (ES) č. 969/2006 z 29. júna 2006, ktorým sa otvára a ustanovuje správa colnej kvóty Spoločenstva na dovoz kukurice pôvodom z tretích krajín (Ú. v. EÚ L 176, 30.6.2006, s. 44).

            (5)  Nariadenie Komisie (ES) č. 1067/2008 z 30. októbra 2008, ktorým sa otvára a ustanovuje správa colných kvót Spoločenstva pre bežnú pšenicu z tretích krajín, okrem pšenice vysokej kvality, a ktoré stanovuje výnimku z nariadenia Rady (ES) č. 1234/2007 (kodifikované znenie) (Ú. v. EÚ L 290, 31.10.2008, s. 3).

            (6)  Vykonávacie nariadenie Komisie (EÚ) 2015/2081 z 18. novembra 2015, ktorým sa otvárajú dovozné colné kvóty na určité obilniny s pôvodom na Ukrajine a ktorým sa stanovuje ich správa (Ú. v. EÚ L 302, 19.11.2015, s. 81).

            (7)  Vykonávacie nariadenie Komisie (EÚ) 2017/2200 z 28. novembra 2017, ktorým sa otvárajú dovozné colné kvóty na určité obilniny z Ukrajiny a ktorým sa stanovuje ich správa (Ú. v. EÚ L 313, 29.11.2017, s. 1).

            (8)  Nariadenie Komisie (ES) č. 1964/2006 z 22. decembra 2006 o podrobných pravidlách otvárania a o spôsobe spravovania dovoznej kvóty na ryžu s pôvodom v Bangladéši podľa nariadenia Rady (EHS) č. 3491/90 (Ú. v. EÚ L 408, 30.12.2006, s. 19).

            (9)  Vykonávacie nariadenie Komisie (EÚ) č. 480/2012 zo 7. júna 2012, ktoré otvára a spravuje colnú kvótu pre zlomkovú ryžu s číselným znakom KN 1006 40 00 na produkciu potravinových prípravkov s číselným znakom KN 1901 10 00 (Ú. v. EÚ L 148, 8.6.2012, s. 1).

            (10)  Nariadenie Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (Ú. v. EÚ L 365, 21.12.2006, s. 84).

            (11)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).


title: Vykonávacie nariadenie Komisie (EÚ) 2018/1873 z 28. novembra 2018, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
                  30.11.2018

                  SK

                  Úradný vestník Európskej únie

                  L 306/12

         VYKONÁVACIE NARIADENIE KOMISIE (EÚ) 2018/1873
         z 28. novembra 2018,
         ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
         so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
         keďže:

                     (1)

                     Nariadením Komisie (ES) č. 1484/95 (3) sa stanovili pravidlá uplatňovania systému dodatkových dovozných ciel a reprezentatívne ceny v sektoroch hydinového mäsa a vajec a pre vaječný albumín.

                     (2)

                     Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť a zohľadniť pritom rozdiely v cenách v závislosti od pôvodu.

                     (3)

                     Nariadenie (ES) č. 1484/95 by sa preto malo zodpovedajúcim spôsobom zmeniť.

                     (4)

                     Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

               PRIJALA TOTO NARIADENIE:

            Článok 1
            Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. novembra 2018

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 150, 20.5.2014, s. 1.

            (3)  Nariadenie Komisie (ES) č. 1484/95 z 28. júna 1995, stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

            PRÍLOHA

                     „PRÍLOHA I

                                 Číselný znak KN

                                 Opis tovaru

                                 Reprezentatívna cena
                                 (v EUR/100 kg)

                                 Zábezpeka podľa článku 3
                                 (v EUR/100 kg)

                                 Pôvod (1)

                                 0207 14 10

                                 Mrazené vykostené kusy z hydiny druhu Gallus domesticus

                                 260,1

                                 12

                                 AR

                                 222,8

                                 23

                                 BR

                                 333,4

                                 0

                                 CL

                                 256,7

                                 13

                                 TH

                                 0207 27 10

                                 Mrazené vykostené morčacie kusy

                                 311,9

                                 0

                                 BR

                                 362,7

                                 0

                                 CL

                                 1602 32 11

                                 Nevarené prípravky z hydiny druhu Gallus domesticus

                                 269,1

                                 5

                                 BR

               “

               (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).


title: Vykonávacie nariadenie Komisie (EÚ) 2018/2044 z 19. decembra 2018, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
                  21.12.2018

                  SK

                  Úradný vestník Európskej únie

                  L 327/63

         VYKONÁVACIE NARIADENIE KOMISIE (EÚ) 2018/2044
         z 19. decembra 2018,
         ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
         so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
         keďže:

                     (1)

                     Nariadením Komisie (ES) č. 1484/95 (3) sa stanovili pravidlá uplatňovania systému dodatkových dovozných ciel a reprezentatívne ceny v sektoroch hydinového mäsa a vajec a pre vaječný albumín.

                     (2)

                     Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť, pričom sa zohľadňujú rozdiely v cenách v závislosti od pôvodu.

                     (3)

                     Nariadenie (ES) č. 1484/95 by sa preto malo zodpovedajúcim spôsobom zmeniť.

                     (4)

                     Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

               PRIJALA TOTO NARIADENIE:

            Článok 1
            Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. decembra 2018

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 150, 20.5.2014, s. 1.

            (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

            PRÍLOHA

                     „PRÍLOHA I

                                 Číselný znak KN

                                 Opis tovaru

                                 Reprezentatívna cena
                                 (v EUR/100 kg)

                                 Zábezpeka podľa článku 3
                                 (v EUR/100 kg)

                                 Pôvod (1)

                                 0207 12 90

                                 Mrazené trupy z hydiny druhu Gallus domesticus, známe ako „kurčatá 65 %“

                                 113,4

                                 1

                                 AR

                                 0207 14 10

                                 Mrazené vykostené kusy z hydiny druhu Gallus domesticus

                                 271,2
                                 219,7
                                 333,0
                                 246,1

                                 9
                                 24
                                 0
                                 16

                                 AR
                                 BR
                                 CL
                                 TH

                                 0207 27 10

                                 Mrazené vykostené morčacie kusy

                                 340,2
                                 362,7

                                 0
                                 0

                                 BR
                                 CL

                                 1602 32 11

                                 Nevarené prípravky z hydiny druhu Gallus domesticus

                                 308,2

                                 0

                                 BR

               “

               (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).


title: Vykonávacie nariadenie Komisie (EÚ) 2018/2041 zo 17. decembra 2018 o zatriedení určitého tovaru do kombinovanej nomenklatúry

text:
                  21.12.2018

                  SK

                  Úradný vestník Európskej únie

                  L 327/50

         VYKONÁVACIE NARIADENIE KOMISIE (EÚ) 2018/2041
         zo 17. decembra 2018
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. decembra 2018

                  Za Komisiu

                  v mene predsedu

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie
                        (číselný znak KN)

                        Odôvodnenie

                        (1)

                        (2)

                        (3)

                        Káblové prípojky („typu samec alebo samica“) na napätie nepresahujúce 1 000  V, vyrobené z medi.
                        Tento výrobok má buď zástrčku (tzv. prípojku typu samec), alebo zásuvku (tzv. prípojku typu samica) na jednej strane a na druhej strane kontaktné zariadenie v tvare svorky chránenej vrstvou izolačného materiálu.
                        Výrobok sa používa na spájanie drôtov alebo iných ako koaxiálnych káblov.
                        Výrobok umožňuje spájanie zasunutím „prípojky typu samec“ do „prípojky typu samica“ bez použitia akýchkoľvek nástrojov.
                        Pozri obrázok (*1)

                        8536 69 90

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8536 , 8536 69  a 8536 69 90 .
                        Výrobok má objektívne charakteristické vlastnosti zástrčky („prípojky typu samec“) alebo zásuvky („prípojky typu samica“) vybavenej iným kontaktným zariadením [pozri aj vysvetlivky k harmonizovanému systému k položke 8536  skupina (III) písm. (A) bod (1), ako aj vysvetlivky ku kombinovanej nomenklatúre k podpoložkám 8536 69 10  až 8536 69 90 ]. Jeho zatriedenie ako ostatné prípojky a kontakty na drôty a káble do podpoložky 8536 90 10  je preto vylúčené.
                        Výrobok sa preto má zatriediť pod číselný znak KN 8536 69 90  ako ostatné zástrčky a zásuvky.

               (*1)  Obrázok má len informačný charakter.


title: Vykonávacie nariadenie Komisie (EÚ) 2018/2042 z 18. decembra 2018, ktorým sa mení vykonávacie nariadenie (EÚ) 2017/1152 s cieľom objasniť skúšobné podmienky WLTP a stanoviť monitorovanie údajov typového schválenia (Text s významom pre EHP)

text:
                  21.12.2018

                  SK

                  Úradný vestník Európskej únie

                  L 327/53

         VYKONÁVACIE NARIADENIE KOMISIE (EÚ) 2018/2042
         z 18. decembra 2018,
         ktorým sa mení vykonávacie nariadenie (EÚ) 2017/1152 s cieľom objasniť skúšobné podmienky WLTP a stanoviť monitorovanie údajov typového schválenia
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (1), a najmä na jeho článok 13 ods. 6 tretí pododsek,
         keďže:

                     (1)

                     Na zohľadnenie rozdielu medzi úrovňami emisií CO2 určenými podľa nového európskeho jazdného cyklu (ďalej len „NEDC“) a úrovňami určenými podľa nového celosvetového harmonizovaného skúšobného postupu pre ľahké vozidlá (ďalej len „WLTP“) sa vykonávacím nariadením Komisie (EÚ) 2017/1152 (2) zaviedla metodika korelácie hodnôt emisií CO2, pokiaľ ide o ľahké úžitkové vozidlá.

                     (2)

                     Cieľom metodiky korelácie je priniesť výsledky, ktorými sa zabezpečí, že požiadavky na zníženie stanovené v nariadení (EÚ) č. 510/2011 budú porovnateľne prísne podľa starého aj podľa nového skúšobného postupu. Schvaľovacie úrady a technické služby by sa preto spolu s výrobcami mali snažiť zabezpečiť, aby sa skúšky podľa WLTP a NEDC vykonávané na účel tohto nariadenia vykonávali za skúšobných podmienok, ktoré sú porovnateľné a v súlade s cieľmi tohto nariadenia.

                     (3)

                     Na tento účel je nevyhnutné objasniť určité aspekty skúšobných podmienok WLTP, ktoré by sa mali uplatňovať na korelácie vykonávané s cieľom zabezpečiť monitorovanie údajov o emisiách CO2 podľa WLTP a NEDC pri vozidlách prvýkrát zaevidovaných v roku 2020. Tieto objasnenia by sa mali uplatňovať bez toho, aby boli dotknuté postup a požiadavky stanovené v nariadení Komisie (EÚ) 2017/1151 (3) a ovplyvnená platnosť akýchkoľvek typových schválení udelených na tomto základe.

                     (4)

                     Takisto je potrebné určiť rozdiel medzi hodnotami emisií CO2 nahlásenými výrobcami na účel typového schválenia podľa WLTP v roku 2020 a hodnotami nameranými podľa nariadenia (EÚ) 2017/1151. Výrobcovia by preto mali byť povinní vypočítať a oznámiť Komisii hodnoty emisií CO2 podľa WLTP za všetky nové ľahké úžitkové vozidlá zaevidované v kalendárnom roku 2020 s použitím hodnôt merania pri vozidle H a vozidle L ako vstupných údajov pre interpolačnú metódu.

                     (5)

                     Pre obmedzený počet interpolačných radov budú v roku 2020 k dispozícii len hodnoty merania pri vozidle H. Počet týchto interpolačných radov by sa mal dôsledne monitorovať a Komisia by mala zvážiť vylúčenie týchto radov z výpočtu referenčných údajov pre rok 2020, ak by došlo k výraznému zvýšeniu počtu takýchto radov v porovnaní so situáciou v roku 2018.

                     (6)

                     Transparentnosť skúšania emisií by sa mala zlepšiť, a preto by sa Komisii mali sprístupniť údaje o skúškach podľa WLTP, ako aj výsledky korelácie. Týmto sa Komisii umožní okamžite identifikovať a riešiť problémy a možné nezrovnalosti pri vykonávaní postupov. Z uvedeného dôvodu by sa za každú skúšku vykonanú podľa WLTP mala vyplniť matica vstupných údajov a vcelku odoslať Komisii ako súčasť výmeny údajov pomocou korelačného nástroja. V záujme zabezpečenia dôvernosti by súbor vstupných údajov mal byť vzhľadom na jeho prenos šifrovaný.

                     (7)

                     Opatrenia stanovené v tomto nariadení sú v súlade so stanoviskom Výboru pre zmenu klímy,

               PRIJALA TOTO NARIADENIE:

            Článok 1
            Vykonávacie nariadenie (EÚ) 2017/1152 sa mení takto:

                        (1)

                        Dopĺňa sa tento článok 6a:

                           „Článok 6a
                           Oznamovanie výsledkov merania podľa WLTP

                              1.   Výrobcovia vypočítajú hodnotu kombinovaných emisií CO2 pre každé nové ľahké úžitkové vozidlo zaevidované v roku 2020 podľa vzorca uvedeného v odseku 3.2.3.2.4 druhom pododseku čiastkovej prílohy 7 k prílohe XXI k nariadeniu (EÚ) 2017/1151, v ktorom sa veličiny MCO2-H a MCO2-L pre príslušný interpolačný rad nahradia hodnotami MCO2,C,5 prevzatými z položiek 2.5.1.1.3 (vozidlo H) a 2.5.1.2.3 (vozidlo L) osvedčenia o typovom schválení ES, ako sa uvádza vo vzore v doplnku 4 k prílohe I k nariadeniu (EÚ) 2017/1151.
                              Keď sa kombinované emisie CO2 jednotlivého vozidla stanovia len odkazom na vozidlo H, výrobcovia poskytnú hodnotu MCO2,C,5 prevzatú z položky 2.5.1.1.3 (vozidlo H) osvedčenia o typovom schválení ES.
                              Výrobca predloží tieto hodnoty emisií CO2 spolu s hodnotami MCO2,C,5 použitými na výpočet Komisii najneskôr do troch mesiacov od prijatia oznámenia Komisie o predbežných údajoch na rok 2020, a to prostredníctvom nahratia daných údajov na konto výrobcu v archíve obchodných údajov Európskej environmentálnej agentúry.

                              2.   Keď údaje uvedené v odseku 1 nie sú predložené v stanovenej lehote, Komisia prevezme hodnotu zaznamenanú v položke 2.5.1.2.3 osvedčenia o typovom schválení ES a túto hodnotu považuje za kombinované emisie CO2 kombinované na účely odseku 1 pre všetky nové zaevidované vozidlá v interpolačnom rade, pre ktoré bolo vydané osvedčenie o typovom schválení, a prípadne pre dané rady, keď sú k dispozícii len merania pri vozidle H.“

                        (2)

                        Príloha I sa mení takto:

                                    a)

                                    Vkladajú sa tieto body 2.2a. a 2.2.b.:
                                    „2.2a.   Skúšobné podmienky WLTP
                                    Na to, aby sa skúška podľa WLTP mohla považovať za relevantnú v súlade s bodom 2.2 prílohy I k tomuto nariadeniu a na účel určenia vstupných údajov stanovených v bode 2.4 sa uplatňujú skúšobné podmienky stanovené v prílohe XXI k nariadeniu 2017/1151 s týmito spresneniami:

                                                a)

                                                na všetky takéto výsledky skúšok sa uplatní korekcia výsledkov skúšky podľa WLTP pre hmotnostné emisie CO2 v súlade s doplnkom 2 k čiastkovej prílohe 6 k prílohe XXI k nariadeniu (EÚ) 2017/1151 bez ohľadu na ustanovenia v bode 3.4.4. písm. a) uvedeného doplnku;

                                                b)

                                                bez toho, aby boli dotknuté požiadavky nariadenia (EÚ) 2017/1151, ak je skúšobné vozidlo vybavené technológiami, ktoré ovplyvňujú jeho výkonnosť v oblasti CO2 vrátane okrem iného technológií uvedených v položkách 42 až 50 matice vstupných údajov stanovenej v bode 2.4 a ktoré sú určené na fungovanie počas skúšky, tieto technológie budú v prevádzke počas skúšky vozidla bez ohľadu na uplatnený skúšobný postup, t. j. NEDC alebo WLTP;

                                                c)

                                                ak je skúšobné vozidlo vybavené automatickou prevodovkou, použije sa rovnaký režim voliteľný vodičom bez ohľadu na uplatnený skúšobný postup. Keď sa na skúšku podľa WLTP používa režim najlepšieho prípadu a najhoršieho prípadu v súlade s bodom 1.2 písm. c) doplnku 6 k čiastkovej prílohe 8 k prílohe XXI k nariadeniu (EÚ) 2017/1151, ako vstupný údaj pre korelačný nástroj a takisto pre akúkoľvek fyzickú skúšku podľa NEDC sa použije režim najhoršieho prípadu;

                                                d)

                                                ak je skúšobné vozidlo vybavené manuálnou prevodovkou, veličina nmin_drive_set sa vymedzuje vzorcom stanoveným v odseku 2 písm. k) bode 3 čiastkovej prílohy 2 k prílohe XXI k nariadeniu (EÚ) 2017/1151.
                                                So súhlasom schvaľovacieho úradu alebo prípadne technickej služby môže výrobca body radenia prevodových stupňov počítať odlišne za predpokladu, že je to odôvodnené vzhľadom na jazdné vlastnosti vozidla a že doplnková bezpečnostná rezerva výkonu uplatnená v súlade s bodom 3.4 čiastkovej prílohy 2 k prílohe XXI k nariadeniu (EÚ) 2017/1151 nepresiahne 20 %.

                                          Podmienky uvedené v písmenách a) až d) sa uplatňujú na účel korelácie vykonávanej podľa tohto nariadenia, a to bez toho, aby boli dotknuté ustanovenia uvedené v nariadení (EÚ) 2017/1151 a typové schválenia udelené podľa uvedeného nariadenia.
                                    2.2b.   Uplatniteľnosť skúšobných podmienok WLTP
                                    Spresnenia uvedené v bode 2.2a písm. a) až d) sa uplatňujú takto:

                                                a)

                                                na nové typy vozidiel od nadobudnutia účinnosti tohto nariadenia;

                                                b)

                                                na existujúce typy vozidiel, pokiaľ ide o typy vozidiel, ktoré zahŕňajú vozidlá uvedené na trh v roku 2020, výrobcovia poskytnú schvaľovaciemu úradu dôkaz, na základe ktorého schvaľovací úrad potvrdí, či pri skúškach schválenia podľa WLTP boli splnené skúšobné podmienky uvedené v bode 2.2a písm. a) až d).
                                                V potvrdení sa uvedie identifikátor interpolačného radu a potvrdenie týkajúce sa jednotlivých skúšobných podmienok uvedených v písmenách a) až d). Schvaľovací úrad vydá potvrdenie výrobcovi a zabezpečí, že potvrdenie sa zaznamená a na požiadanie Komisie sa môže okamžite sprístupniť.
                                                Keď schvaľovací úrad nemôže potvrdiť splnenie jednej alebo viacerých uvedených skúšobných podmienok, výrobca zabezpečí vykonanie novej skúšky alebo prípadne série skúšok podľa WLTP v súlade s čiastkovou prílohou 6 k prílohe XXI k nariadeniu (EÚ) 2017/1151 pod dohľadom schvaľovacieho úradu alebo prípadne technickej služby, pričom sa na príslušný interpolačný rad uplatnia skúšobné podmienky stanovené v bode 2.2a písm. a) až d) vrátane novej korelácie v súlade s týmto nariadením.
                                                V prípade, keď nie je splnená len skúšobná podmienka uvedená v bode 2.2a písm. a), výrobca môže korigovať danú hodnotu v matici vstupných údajov bez potreby novej skúšky podľa WLTP.

                                          Schvaľovací úrad alebo podľa potreby vymenovaná technická služba zaznamená výsledky opätovného skúšania alebo korekcie a koreláciu v súlade s bodom 5 prílohy I a úplný korelačný súbor na základe vstupných údajov opätovného skúšania sa odošle Komisii podľa bodu 3.1.1.2 najneskôr do 30. apríla 2021.“

                                    b)

                                    Bod 2.4 sa mení takto:

                                                i)

                                                V prvom odseku sa dopĺňa táto veta:
                                                „Matica vstupných údajov sa vyplní za každú skúšku vykonanú podľa WLTP.“;

                                                ii)

                                                Tabuľka 1 sa mení takto:

                                                            —

                                                            v položke 56 sa text v stĺpci „Poznámky“ nahrádza takto:

                                                               „Súbor údajov: údaje zo systému OBD a vozidlového dynamometra, 1 Hz pre OBD port a 10 Hz pre vozidlový dynamometer, rozlíšenie 0,1 km/h“;

                                                            —

                                                            v položke 57 sa text v stĺpci „Poznámky“ nahrádza takto:

                                                               „Súbor údajov: 1 Hz. Poskytne sa teoreticky vypočítaný prevodový stupeň pre vozidlo H a L (ak sa uplatňuje)“;

                                                            —

                                                            v položke 61 sa text v stĺpci „Poznámky“ nahrádza takto:

                                                               „Súbor údajov: 1 Hz (frekvencia odberu vzoriek prístroja 20 Hz), rozlíšenie 0,1 A, externé meracie zariadenie synchronizované s vozidlovým dynamometrom“;

                                                            —

                                                            položka 67 sa nahrádza takto:

                                                                           „67

                                                                           Ki regeneračný faktor multiplikačný/aditívny pre vozidlo H a L

                                                                           —

                                                                           Doplnok 1 k čiastkovej prílohe 6 k prílohe XXI k nariadeniu (EÚ) 2017/1151

                                                                              Pri vozidlách bez periodicky regeneratívnych systémov sa táto hodnota rovná 1.“

                                                            —

                                                            Dopĺňajú sa tieto nové položky:

                                                                           „69

                                                                           Výhrevnosť paliva

                                                                           kWh/l

                                                                           Doplnok 2 k čiastkovej prílohe 6 k prílohe XXI k nariadeniu (EÚ) 2017/1151

                                                                              Hodnota podľa tabuľky A6.App2/1 v nariadení (EÚ) 2017/1151

                                                                           70

                                                                           Spotreba paliva pri skúške podľa WLTP pri vozidle H a L

                                                                           l/100 km

                                                                           Bod 6 čiastkovej prílohy 7 k prílohe XXI k nariadeniu (EÚ) 2017/1151

                                                                              Nevyvážená spotreba paliva pri skúške typu 1

                                                                           71

                                                                           Menovité napätie REESS

                                                                           V

                                                                           Podľa DIN EN 60050-482

                                                                              Pre nízkonapäťové batérie opísané v doplnku 2 k čiastkovej prílohe 6 k prílohe XXI k nariadeniu (EÚ) 2017/1151

                                                                           72

                                                                           Korekčný koeficient radu ATCT

                                                                           —

                                                                           Čiastková príloha 6a k prílohe XXI k nariadeniu (EÚ) 2017/1151

                                                                              Korekčný koeficient radu ATCT (korekcia pri 14 °C)

                                                                           73

                                                                           Korekcia rýchlosti a vzdialenosti pri skúške podľa WLTP

                                                                           —

                                                                           Nariadenie (EÚ) 2017/1151

                                                                              Bola vykonaná korekcia?

                                                                              0 = nie | 1 = áno

                                                                           74

                                                                           Korekcia RCB pri skúške podľa WLTP

                                                                           —

                                                                           Doplnok 2 k čiastkovej prílohe 6 k prílohe XXI k nariadeniu (EÚ) 2017/1151

                                                                              Bola vykonaná korekcia?

                                                                              0 = nie | 1 = áno

                                                                           75

                                                                           Počet skúšok podľa WLTP

                                                                           1, 2 alebo 3

                                                                              Uveďte, či údaje pochádzajú z prvej, druhej alebo tretej skúšky podľa WLTP.

                                                                           76

                                                                           Hodnota pri WLTP nahlásená za vozidlo H a L

                                                                           g/km

                                                                           Vyhlásenie výrobcu

                                                                              Nahlásená hodnota podľa WLTP za vozidlo H a L. Hodnota musí zahŕňať všetky korekcie (ak sa uplatňujú)

                                                                           77

                                                                           Nameraná hodnota CO2 pri WLTP korigovaná hodnota za vozidlo H a/alebo L

                                                                           g/km

                                                                           Hodnoty MCO2,C,5 z doplnku 4 k prílohe I k nariadeniu (EÚ) 2017/1151

                                                                              Kombinované namerané emisie CO2 za vozidlo H a L po všetkých uplatniteľných korekciách. V prípade 2 a 3 skúšok podľa WLTP sa poskytnú všetky namerané výsledky.

                                                                           78

                                                                           Opätovná skúška WLTP

                                                                           —

                                                                           Bod 2.2b písm. b) prílohy I

                                                                              Uveďte, ktoré skúšobné podmienky uvedené v bode 2.2a písm. a) až d) prílohy I sa opätovne preskúšali“

                                    c)

                                    Bod 3.1.1.1 sa mení takto:

                                                i)

                                                Písmeno a) sa vypúšťa;

                                                ii)

                                                V písmene c) sa bod iii) nahrádza takto:

                                                            „iii)

                                                            vstupné údaje podľa špecifikácie v bode 2.4;“

                                                iii)

                                                Dopĺňa sa tento pododsek:
                                                „Zhrnutie uvedené v písmene c) sa zašifruje na zaistenie dôvernosti.“

                                    d)

                                    Bod 3.1.1.2 sa nahrádza takto:
                                    „3.1.1.2.   Úplný korelačný súbor
                                    Schvaľovací úrad alebo prípadne vymenovaná technická služba v prípade, že bol originál výstupnej správy korelačného nástroja vydaný v súlade s bodom 3.1.1.1, nahrajú zhrnutie uvedené v bode 3.1.1.1 písm. c) na server Komisie, odkiaľ sa odosielateľovi vráti odpoveď (s kópiou adresovanou príslušnému odboru Komisie) vrátane náhodne vygenerovaného celého čísla na škále od 0 do 99, hash kódu zhrnutia, ktorý sa jednoznačne spája s daným číslom originálu výstupnej správy digitálne podpísanej serverom Komisie.
                                    Schvaľovací úrad alebo prípadne vymenovaná technická služba vytvorí úplný korelačný súbor, ktorý obsahuje originál výstupnej správy uvedený v bode 3.1.1.1 a odpoveď zo serveru Komisie. Súbor spravuje schvaľovací úrad ako protokol o skúške v súlade s prílohou VIII k smernici 2007/46/ES.“

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Bod 2 písm. c) a d) sa uplatňuje od 1. februára 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. decembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 145, 31.5.2011, s. 1.

            (2)  Vykonávacie nariadenie Komisie (EÚ) 2017/1152 z 2. júna 2017, ktorým sa stanovuje metodika určovania korelačných parametrov potrebných na zohľadnenie zmien v regulačnom skúšobnom postupe, pokiaľ ide o ľahké úžitkové vozidlá a mení vykonávacie nariadenie (EÚ) č. 293/2012 (Ú. v. EÚ L 175, 7.7.2017, s. 644).

            (3)  Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie Komisie (ES) č. 692/2008 (Ú. v. EÚ L 175, 7.7.2017, s. 1).


title: Vykonávacie nariadenie Komisie (EÚ) 2019/332 z 20. februára 2019, ktorým sa do registra chránených označení pôvodu a chránených zemepisných označení zapisuje názov „Istra“ [Istra (CHOP)]

text:
                  27.2.2019

                  SK

                  Úradný vestník Európskej únie

                  L 59/70

         VYKONÁVACIE NARIADENIE KOMISIE (EÚ) 2019/332
         z 20. februára 2019,
         ktorým sa do registra chránených označení pôvodu a chránených zemepisných označení zapisuje názov „Istra“ [Istra (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 3 písm. a),
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie uverejnená žiadosť Chorvátska o zápis názvu „Istarsko ekstra djevičansko maslinovo ulje“ do registra ako chráneného označenia pôvodu (2).

                     (2)

                     Voči predmetnému zápisu do registra vznieslo v súlade s článkom 51 ods. 2 nariadenia (EÚ) č. 1151/2012 námietku Slovinsko, a to 22. júna 2016 prostredníctvom oznámenia o námietke a 22. augusta 2016 formou odôvodneného stanoviska k námietke.

                     (3)

                     Slovinsko tvrdilo, že registrácia „Istarsko ekstra djevičansko maslinovo ulje“ nebola v súlade s podmienkami nariadenia (EÚ) č. 1151/2012, a to z týchto dôvodov: názov, ktorého zápis do registra bol vyžiadaný, sa čiastočne zhoduje s názvom slovinského výrobku „Ekstra deviško oljčno olje Slovenske Istre“, ktorý bol zapísaný do registra chránených označení pôvodu a chránených zemepisných označení EÚ od roku 2007 a nebol predložený žiadny dôkaz o používaní názvu „Istarsko ekstra djevičansko maslinovo ulje“ v obchodnom styku alebo v bežnom jazyku ako bežný obchodný alebo historický názov na označenie olivového oleja vyrobeného v chorvátskej Istrii.

                     (4)

                     Námietka bola uznaná za oprávnenú. Komisia v listoch z 18. októbra 2016 vyzvala zainteresované strany, aby pristúpili k príslušným konzultáciám v snahe dosiahnuť vzájomnú dohodu v zmysle svojich vnútorných postupov. Lehota na konzultácie bola dodatočne predĺžená o tri mesiace v súlade s článkom 51 ods. 3 tretím pododsekom nariadenia (EÚ) č. 1151/2012.

                     (5)

                     Po konzultáciách dospelo Chorvátsko a Slovinsko k dohode. Táto skutočnosť bola Komisii oznámená listom z 8. mája 2017, po ktorom nasledovali ďalšie výmeny medzi Chorvátskom a Komisiou.

                     (6)

                     Na základe dohody sa vykonalo niekoľko zmien špecifikácie výrobku. Názov výrobku „Istarsko ekstra djevičansko maslinovo ulje“ sa zmenil na „Istra“. Produkčná plocha bola rozšírená tak, aby zahŕňala slovinskú časť polostrova Istria, čím sa chorvátska žiadosť stala žiadosťou viacerých krajín (chorvátskou a slovinskou). Okrem toho sa spravili ďalšie malé zmeny v jednotnom dokumente a v špecifikácii výrobku.

                     (7)

                     Keďže jednotný dokument bol do značnej miery zmenený, Komisia v súlade s článkom 51 ods. 4 nariadenia (EÚ) č. 1151/2012 žiadosť opätovne preskúmala a dospela k záveru, že boli splnené všetky podmienky zápisu.

                     (8)

                     Rozšírenie zemepisnej oblasti na slovinskú Istriu je opodstatnené, keďže slovinská Istria vyrába olivový olej, ktorý má s olivovým olejom chorvátskej Istrie, ktorého sa žiadosť týka, rovnakú históriu, prepojenie a kvalitu. Používanie názvu „Istra“ v Slovinsku a Chorvátsku bolo preukázané vyčerpávajúcim spôsobom. Vnútroštátne námietkové konania boli správne aktualizované. Vzhľadom na uvedené skutočnosti Komisia dospela k záveru, že podmienky stanovené v nariadení (EÚ) č. 1151/2012 sú splnené.

                     (9)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie uverejnená žiadosť Slovinska a Chorvátska o zápis názvu „Istra“ do registra (3).

                     (10)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Istra“ by sa mal zapísať do registra,

               PRIJALA TOTO NARIADENIE:

            Článok 1
            Názov „Istra“ (CHOP) sa zapisuje do registra.
            Názov uvedený v prvom pododseku sa vzťahuje na výrobok triedy 1.5. Oleje a tuky (maslo, margarín, oleje atď.), ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (4).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. februára 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 108, 23.3.2016, s. 18.

            (3)  Ú. v. EÚ C 327, 17.9.2018, s. 4.

            (4)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2019/387 z 11. marca 2019, ktorým sa povoľuje rozšírenie použitia oleja zo Schizochytrium sp. (ATCC PTA-9695) ako novej potraviny a zmena názvu a špecifických požiadaviek na označovanie oleja zo Schizochytrium sp. (ATCC PTA-9695) podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

text:
                  12.3.2019

                  SK

                  Úradný vestník Európskej únie

                  L 70/17

         VYKONÁVACIE NARIADENIE KOMISIE (EÚ) 2019/387
         z 11. marca 2019,
         ktorým sa povoľuje rozšírenie použitia oleja zo Schizochytrium sp. (ATCC PTA-9695) ako novej potraviny a zmena názvu a špecifických požiadaviek na označovanie oleja zo Schizochytrium sp. (ATCC PTA-9695) podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:

                     (1)

                     V nariadení (EÚ) 2015/2283 sa stanovuje, že na trh v Únii možno umiestňovať iba nové potraviny, ktoré sú povolené a zaradené do únijného zoznamu.

                     (2)

                     Podľa článku 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

                     (3)

                     Podľa článku 12 nariadenia (EÚ) 2015/2283 Komisia rozhodne o povolení a umiestnení novej potraviny na trh Únie a o aktualizácii únijného zoznamu.

                     (4)

                     Vykonávacím rozhodnutím Komisie (EÚ) 2015/545 (3) sa v súlade s nariadením Európskeho parlamentu a Rady (ES) č 258/97 (4) povolilo umiestnenie oleja z mikrorias Schizochytrium sp. (ATCC PTA-9695) na trh Únie ako novej potraviny používanej vo viacerých potravinách.

                     (5)

                     Vykonávacím nariadením Komisie (EÚ) 2018/1032 (5) sa rozšírilo povolené použitie oleja z mikrorias Schizochytrium sp. ako novej potraviny podľa nariadenia (EÚ) 2015/2283 na ovocné a zeleninové pyré.

                     (6)

                     Spoločnosť DSM Nutritional Products Europe požiadala 10. septembra 2018 Komisiu o zmenu podmienok používania novej potraviny, oleja zo Schizochytrium sp. (ATCC PTA-9695), v zmysle článku 10 ods. 1 nariadenia (EÚ) 2015/2283. V žiadosti je uvedená požiadavka, aby sa použitie oleja zo Schizochytrium sp. (ATCC PTA-9695) rozšírilo na ovocné a zeleninové pyré.

                     (7)

                     Navrhované rozšírenie používania novej potraviny nemení posúdenie jej bezpečnosti, na základe ktorého sa vykonávacím nariadením (EÚ) 2018/1032 povolilo rozšírenie použitia oleja zo Schizochytrium sp. (T18) na ovocné a zeleninové pyré, ani nepredstavuje ďalšie bezpečnostné riziká. Vzhľadom na tieto skutočnosti je navrhované rozšírenie použitia v súlade s článkom 12 ods. 1 nariadenia (EÚ) 2015/2283.

                     (8)

                     Spoločnosť DSM Nutritional Products Europe zároveň Komisiu 10. septembra 2018 požiadala o povolenie zmeny názvu a špecifických požiadaviek na označovanie oleja zo Schizochytrium sp. (ATCC PTA-9695) v zmysle článku 10 ods. 1 nariadenia (EÚ) 2015/2283. Podľa žiadosti sa má vypustiť uvedenie kmeňa „(ATCC PTA 9695)“ z názvu novej potraviny zahrnutej v únijnom zozname a z označenia potravín, ktoré ju obsahujú.

                     (9)

                     Žiadateľ považuje zmenu názvu a požiadaviek na označovanie oleja zo Schizochytrium sp. (ATCC PTA-9695) za nevyhnutnú, pretože uvedenie kmeňa „(ATCC PTA 9695)“ na označení potravín obsahujúcich olej zo Schizochytrium sp. (ATCC PTA-9695) nie je pre spotrebiteľov zrozumiteľné ani relevantné.

                     (10)

                     V súčasnosti sú povolené štyri oleje zo Schizochytrium sp., ktoré sú zahrnuté v únijnom zozname nových potravín. Olej zo Schizochytrium sp. (ATCC PTA-9695) je však len jediný, pri ktorom musí byť kmeň špecifikovaný na označení. Preto sa zmenou názvu a označenia oleja zo Schizochytrium sp. (ATCC PTA-9695) zabezpečí jednotnosť v názve a označovaní všetkých olejov zo Schizochytrium sp. povolených ako nové potraviny bez toho, aby to malo negatívny vplyv na zdravie ľudí a záujmy spotrebiteľov.

                     (11)

                     Vzhľadom na vypustenie uvedenia kmeňa „(ATCC PTA 9695)“ z názvu novej potraviny a špecifických požiadaviek na označovanie oleja zo Schizochytrium sp. (ATCC PTA-9695) by sa text „(ATCC PTA 9695)“ mal zahrnúť do špecifikácií, ak je to nevyhnutné na náležitú identifikáciu novej potraviny. Špecifikácie v zápise „Olej z mikrorias Schizochytrium sp. (ATCC PTA-9695)“ v tabuľke 2 prílohy k vykonávaciemu nariadeniu (EÚ) 2017/2470 by sa preto mali zodpovedajúcim spôsobom zmeniť.

                     (12)

                     Komisia nepožiadala v súlade s článkom 10 ods. 3 nariadenia (EÚ) 2015/2283 Európsky úrad pre bezpečnosť potravín o stanovisko, keďže rozšírenie použitia oleja zo Schizochytrium sp. (ATCC PTA-9695), zmena názvu a špecifických požiadaviek na označovanie oleja zo Schizochytrium sp. (ATCC PTA-9695) ani následná aktualizácia únijného zoznamu by nemali mať vplyv na zdravie ľudí.

                     (13)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               1.   Zápis v únijnom zozname povolených nových potravín podľa vykonávacieho nariadenia (EÚ) 2017/2470, ktorý odkazuje na látku olej zo Schizochytrium sp. (ATCC PTA-9695) sa mení v súlade s prílohou k tomuto nariadeniu.

               2.   Zápis v únijnom zozname podľa odseku 1 musí zahŕňať podmienky používania a požiadavky na označovanie stanovené v prílohe k tomuto nariadeniu.

            Článok 2
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. marca 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 327, 11.12.2015, s. 1.

            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            (3)  Vykonávacie rozhodnutie Komisie (EÚ) 2015/545 z 31. marca 2015 o povolení umiestnenia oleja z mikrorias Schizochytrium sp. (ATCC PTA-9695) ako novej zložky potravín na trh podľa nariadenia Európskeho parlamentu a Rady (ES) č. 258/97 (Ú. v. EÚ L 90, 2.4.2015, s. 7).

            (4)  Nariadenie Európskeho Parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).

            (5)  Vykonávacie nariadenie Komisie (EÚ) 2018/1032 z 20. júla 2018, ktorým sa povoľuje rozšírenie použitia oleja z mikrorias Schizochytrium sp. ako novej potraviny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470 (Ú. v. EÚ L 185, 23.7.2018, s. 9).

            PRÍLOHA
            Príloha k vykonávaciemu nariadeniu (EÚ) 2017/2470 sa mení takto:

                        1.

                        Zápis „olej z mikrorias Schizochytrium sp. (ATCC PTA-9695)“ v tabuľke 1 (Povolené nové potraviny) sa nahrádza takto:

                                    Povolená nová potravina

                                    Podmienky, za ktorých možno novú potravinu používať

                                    Doplňujúce špecifické požiadavky na označovanie

                                    Iné požiadavky

                                    „Olej zo Schizochytrium sp. (ATCC PTA-9695)

                                       Konkrétna kategória potravín

                                       Najvyššie prípustné množstvá DHA

                                    Názov novej potraviny na označení potravín, ktoré ju obsahujú, je „olej z mikrorias Schizochytrium sp.“.“

                                    Mliečne výrobky okrem nápojov na báze mlieka

                                    200 mg/100 g alebo v prípade syrových výrobkoch 600 mg/100 g

                                    Analógy mliečnych výrobkov okrem nápojov

                                    200 mg/100 g alebo v prípade analógov syrových výrobkov 600 mg/100 g

                                    Roztierateľné tuky a dresingy

                                    600 mg/100 g

                                    Raňajkové cereálie

                                    500 mg/100 g

                                    Výživové doplnky v smernici 2002/46/ES nesprávne vymedzené ako „potravinové doplnky“

                                    250 mg DHA/deň pre bežnú populáciu

                                    450 mg DHA/deň pre tehotné a dojčiace ženy

                                    Celková náhrada stravy na účely regulácie hmotnosti v zmysle vymedzenia v nariadení (EÚ) č. 609/2013 a náhrady dávky jedla na účely regulácie hmotnosti

                                    250 mg/dávka jedla

                                    Nápoje na báze mlieka a podobné výrobky určené pre malé deti

                                    200 mg/100 g

                                    Potraviny určené na splnenie nárokov na výživu pri intenzívnej svalovej námahe, najmä pre športovcov

                                    Potraviny, na ktorých sú informácie o neprítomnosti alebo zníženom obsahu gluténu v súlade s požiadavkami vykonávacieho nariadenia Komisie (EÚ) č. 828/2014

                                    Potraviny na osobitné lekárske účely v zmysle vymedzenia v nariadení (EÚ) č. 609/2013

                                    V súlade s osobitnými výživovými požiadavkami osôb, ktorým sú výrobky určené

                                    Pekárenské výrobky (chlieb, rožky a sladké sušienky)

                                    200 mg/100 g

                                    Cereálne tyčinky

                                    500 mg/100 g

                                    Tuky na varenie

                                    360 mg/100 g

                                    Nealkoholické nápoje (vrátane analógov mliečnych výrobkov a nápojov na báze mlieka)

                                    80 mg/100 ml

                                    Potraviny na počiatočnú a následnú výživu dojčiat v zmysle vymedzenia v nariadení (EÚ) č. 609/2013

                                    V súlade s nariadením (EÚ) č. 609/2013

                                    Potraviny spracované na báze obilnín a detské potraviny určené pre dojčatá a malé deti v zmysle vymedzenia v nariadení (EÚ) č. 609/2013

                                    200 mg/100 g

                                    Ovocné/zeleninové pyré

                                    100 mg/100 g

                        2.

                        Zápis „olej z mikrorias Schizochytrium sp. (ATCC PTA-9695)“ v tabuľke 2 (Špecifikácie) sa nahrádza takto:

                                    Povolená nová potravina

                                    Špecifikácia

                                    „Olej zo Schizochytrium sp. (ATCC PTA-9695)

                                    Nová potravina sa získava z kmeňa ATCC PTA-9695 mikrorias Schizochytrium sp.
                                    Peroxidové číslo: ≤ 5,0 meq/kg oleja
                                    Nezmydelniteľný podiel: ≤ 3,5 %
                                    Transmastné kyseliny: ≤ 2,0 %
                                    Voľné mastné kyseliny: ≤ 0,4 %
                                    Kyselina dokozapentaénová (DPA) n-6: ≤ 7,5 %
                                    Obsah DHA: ≥ 35 %“


title: Vykonávacie nariadenie Komisie (EÚ) 2019/455 z 20. marca 2019, ktorým sa zavádza registrácia dovozu zmesí močoviny a dusičnanu amónneho s pôvodom v Rusku, na Trinidade a Tobagu a v Spojených štátoch amerických

text:
                  21.3.2019

                  SK

                  Úradný vestník Európskej únie

                  L 79/9

         VYKONÁVACIE NARIADENIE KOMISIE (EÚ) 2019/455
         z 20. marca 2019,
         ktorým sa zavádza registrácia dovozu zmesí močoviny a dusičnanu amónneho s pôvodom v Rusku, na Trinidade a Tobagu a v Spojených štátoch amerických
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), naposledy zmenené nariadením Európskeho parlamentu a Rady (EÚ) 2018/825 z 30. mája 2018 (2) (ďalej len „základné nariadenie“), a najmä na jeho článok 14 ods. 5a,
         po informovaní členských štátov,
         keďže:

                     (1)

                     Dňa 13. augusta 2018 Európska komisia (ďalej len „Komisia“) oznámila prostredníctvom oznámenia uverejneného v Úradnom vestníku Európskej únie (3) (ďalej len „oznámenie o začatí antidumpingového konania“) začatie antidumpingového konania týkajúceho sa dovozu zmesí močoviny a dusičnanu amónneho s pôvodom v Rusku, na Trinidade a Tobagu a v Spojených štátoch amerických do Únie, v nadväznosti na podnet, ktorý 29. júna 2018 podala organizácia Fertilizers Europe (ďalej len „navrhovateľ“) v mene výrobcov, ktorých výroba predstavuje viac než 25 % celkovej výroby roztokov močoviny a dusičnanu amónneho v Únii.

               1.   VÝROBOK, KTORÝ PODLIEHA REGISTRÁCII

                     (2)

                     Výrobkom, ktorý podlieha registrácii (ďalej len „dotknutý výrobok“), sú zmesi močoviny a dusičnanu amónneho vo vodnom alebo v amoniakálnom roztoku (ďalej len „UAN“), v súčasnosti patriace pod číselný znak KN 3102 80 00.

               2.   DÔVODY REGISTRÁCIE

                     (3)

                     Podľa článku 14 ods. 5a základného nariadenia musí Komisia nariadiť colným orgánom, aby prijali potrebné kroky na registráciu dovozu počas obdobia predbežného poskytovania informácií podľa článku 19a, aby bolo možné na tento dovoz následne uplatniť opatrenia od dátumu takejto registrácie, pokiaľ nemá dostatočné dôkazy o tom, že požiadavky uvedené v článku 10 ods. 4 písm. c) alebo článku 10 ods. 4 písm. d) nie sú splnené.

                     (4)

                     Komisia overila, či si boli dovozcovia vedomí alebo si mali byť vedomí dumpingu, pokiaľ ide o rozsah dumpingu a údajnej alebo zistenej ujmy. Takisto analyzovala, či dochádza k ďalšiemu podstatnému zvyšovaniu dovozu, ktoré by vzhľadom na jeho načasovanie a objem, ako aj na ďalšie okolnosti pravdepodobne vážne narušilo nápravný účinok konečného antidumpingového cla, ktoré sa má uplatniť.

                     (5)

                     Komisia preto preskúmala dôkazy, ktoré má k dispozícii, na základe článku 10 ods. 4 základného nariadenia. Pri tejto analýze Komisia vychádzala zo štatistických údajov o dovoze pod číselným znakom KN 3102 80 00, ktoré má k dispozícii.

                     (6)

                     Dňa 30. januára 2019 Komisia zároveň vyzvala zainteresované strany, aby sa vyjadrili k jej predbežným zisteniam, pokiaľ ide o dovozné trendy po začatí prešetrovania, a aj tieto pripomienky zahrnula do svojej analýzy.

               2.1.   Informovanosť dovozcov o dumpingu, jeho rozsahu a údajnej ujme

                     (7)

                     Komisia má k dispozícii dostatočné dôkazy o tom, že dovoz dotknutého výrobku z Ruska, Trinidadu a Tobaga a zo Spojených štátov amerických je dumpingový.

                     (8)

                     V oznámení o začatí tohto konania uverejnenom 13. augusta 2018 sa zdôraznilo, že vypočítané dumpingové rozpätia sú pre všetky krajiny značné. Ako celok a vzhľadom na rozsah údajných dumpingových rozpätí od 43 % do 83 % tieto dôkazy uvedené v podnete v tejto fáze dostatočne potvrdzujú, že vyvážajúci výrobcovia uplatňujú dumping.

                     (9)

                     Podnet obsahoval aj dostatočné dôkazy o údajnej ujme spôsobenej výrobnému odvetviu Únie vrátane poklesu podielu na trhu a negatívneho vývoja iných kľúčových ukazovateľov výkonnosti výrobného odvetvia Únie.

                     (10)

                     Uverejnením v Úradnom vestníku Európskej únie je toto oznámenie o začatí antidumpingového konania verejným dokumentom, ku ktorému majú prístup všetci dovozcovia. Dovozcovia majú navyše ako zainteresované strany v prešetrovaní prístup k verzii podnetu, ktorá nemá dôverný charakter, a aj k spisu, ktorý nemá dôverný charakter. Komisia preto usúdila, že na základe toho si dovozcovia boli vedomí alebo si mali byť vedomí údajných dumpingových praktík, ich rozsahu a údajnej ujmy.

                     (11)

                     Niekoľko vyvážajúcich výrobcov tvrdilo, že ustanovenie článku 10 ods. 4 písm. c) nebolo dodržané, pretože nebola preukázaná história dumpingu. V článku 10 ods. 4 písm. c) sa však stanovuje, že buď bol zistený dumping už v minulosti alebo existovala vedomosť o rozsahu údajného dumpingu a ujmy. Ako je vysvetlené v odôvodneniach (7) až (10), na základe oznámenia o začatí antidumpingového konania a informácií uvedených v podnete Komisia usúdila, že dovozcovia si boli vedomí alebo si mali byť vedomí údajných dumpingových praktík, ich rozsahu a údajnej ujmy.

                     (12)

                     Na základe uvedených skutočností Komisia dospela k záveru, že neexistuje dôkaz o tom, že požiadavka článku 10 ods. 4 písm. c) základného nariadenia nebola splnená.

               2.2.   Ďalšie podstatné zvýšenie dovozu

                     (13)

                     Na základe štatistických údajov zhrnutých v tabuľke 1 Komisia zistila, že objem dovozu UAN z dotknutých krajín do Únie sa v období od septembra 2018 do decembra 2018, t. j. po začatí daného prípadu, zvýšil o 23 % v porovnaní s obdobím od septembra 2017 do decembra 2017, t. j. s rovnakým obdobím predchádzajúceho roka a časťou obdobia prešetrovania (obdobie od 1. júla 2017 do 30. júna 2018). Okrem toho bol priemerný mesačný objem dovozu z dotknutých krajín do Únie v období od septembra 2018 do decembra 2018 o 34 % vyšší než priemerný mesačný objem dovozu do Únie počas obdobia prešetrovania. Komisia preto vzhľadom na toto ďalšie podstatné zvýšenie dovozu z dotknutých krajín dospela k záveru, že neexistuje (žiadny) dôkaz o tom, že táto požiadavka nebola splnená.

                        Tabuľka 1

                        Objem dovozu (v metrických tonách)

                                 Pôvod

                                 september 2017 – december 2017

                                 september 2018 – december 2018

                                 Δ

                                 V priemere za mesiac obdobia prešetrovania

                                 Priemer
                                 september 2018 – december 2018

                                 Δ

                                 Rusko

                                 226 319

                                 270 449

                                 + 19,5 %

                                 51 491

                                 67 612

                                 + 31,3 %

                                 Trinidad a Tobago

                                 150 497

                                 167 852

                                 + 11,5 %

                                 30 681

                                 41 963

                                 + 36,8 %

                                 Spojené štáty americké

                                 200 757

                                 333 393

                                 + 66,1 %

                                 61 848

                                 83 348

                                 + 34,8 %

                                 Všetky 3 štáty

                                 577 573

                                 771 694

                                 + 33,6 %

                                 144 020

                                 192 924

                                 + 34,0 %

                                    Zdroj: Eurostat

               2.3.   Narušenie nápravného účinku cla

                     (14)

                     Ako sa uvádza v oddiele 2.2, od začatia tohto prešetrovania došlo k ďalšiemu podstatnému zvýšeniu dovozu dotknutého výrobku. Tieto objemy dovozu predstavujú viac ako 48 000 dodatočných (metrických) ton mesačne v porovnaní s objemami dovozu z dotknutých krajín počas obdobia prešetrovania. Len toto zvýšenie predstavuje 10 % spotreby v Únii v roku 2017.

                     (15)

                     Podľa štatistických údajov o dovoze zhrnutých v tabuľke 2 bola priemerná cena v eurách za jednu (metrickú) tonu dovozu z dotknutých krajín do Únie v období od septembra 2018 do decembra 2018 o 19,5 % vyššia ako priemerná dovozná cena z týchto krajín zistená počas obdobia prešetrovania. Prudké zvýšenie dovozných cien bolo možné pozorovať pri dovoze z každej jednej prešetrovanej krajiny.

                        Tabuľka 2

                        Dovozné ceny (priemer, EUR/mt)

                                 Pôvod

                                 september 2017 – december 2017

                                 september 2018 – december 2018

                                 Δ

                                 V priemere za mesiac obdobia prešetrovania

                                 Priemer
                                 september 2018 – december 2018

                                 Δ

                                 Rusko

                                 129,1

                                 160,1

                                 + 24,0 %

                                 125,9

                                 160,1

                                 + 27,2 %

                                 Trinidad a Tobago

                                 136,0

                                 175,4

                                 + 28,9 %

                                 139,8

                                 175,4

                                 + 25,4 %

                                 Spojené štáty americké

                                 118,0

                                 136,6

                                 + 15,7 %

                                 124,5

                                 136,6

                                 + 9,7 %

                                 Všetky 3 štáty

                                 127,1

                                 153,3

                                 + 20,6 %

                                 128,3

                                 153,3

                                 + 19,5 %

                                    Zdroj: Eurostat

                     (16)

                     Niektorí vyvážajúci výrobcovia a dovozcovia uviedli, že výrazné zvýšenie cien dovozu z dotknutých krajín znamená, že tento dovoz nespôsobuje negatívny cenový vplyv na trhu. Títo vyvážajúci výrobcovia ďalej uviedli, že od začatia konania nedochádzalo k hromadeniu zásob. Preto tvrdili, že v prípade uplatňovania konečného antidumpingového cla by jeho nápravný účinok nebol vážne narušený.

                     (17)

                     Navrhovateľ však predložil dostatočné dôkazy o tom, že zvýšenie ceny bolo mierne v porovnaní so zvýšením nákladov (najmä pokiaľ ide o plyn v lete a na jeseň v roku 2018). Okrem toho aj v prípade, že neexistujú žiadne presvedčivé dôkazy o hromadení zásob od začatia konania, navrhovateľ poskytol ďalšie dôkazy, že prudké zvýšenie objemu dovozu od začatia prešetrovania ešte viac zhoršilo ujmu spôsobenú výrobcom z Únie (vrátane vyšších strát po období prešetrovania).

                     (18)

                     Na základe toho Komisia zistila, že dôkazy v spise neumožňujú vyvodiť záver, že táto požiadavka nebola splnená.

               2.4.   Záver

                     (19)

                     Vzhľadom na uvedené skutočnosti Komisia dospela k záveru, že neexistujú žiadne presvedčivé dôkazy o tom, že registrácia dovozu dotknutého výrobku počas obdobia predbežného poskytnutia informácií nie je v tomto prípade odôvodnená. Od uverejnenia oznámenia o začatí antidumpingového konania, keď si vyvážajúci výrobcovia boli vedomí alebo mali byť vedomí údajného dumpingu a ujmy, sa dovoz dotknutého výrobku ďalej zvýšil spôsobom, ktorý môže vážne narušiť nápravný účinok antidumpingového cla aj počas obdobia predbežného poskytovania informácií.

                     (20)

                     Zistenia zostávajú rovnaké aj na základe najnovších štatistických údajov, ktoré má Komisia k dispozícii.

                     (21)

                     Preto v súlade s článkom 14 ods. 5a základného antidumpingového nariadenia musí Komisia registrovať dovoz dotknutého výrobku počas obdobia predbežného poskytovania informácií.

               3.   REGISTRÁCIA

                     (22)

                     Podľa článku 14 ods. 5a základného antidumpingového nariadenia musí dovoz dotknutého výrobku podliehať registrácii počas obdobia predbežného poskytovania informácií podľa článku 19a základného nariadenia, pokiaľ neexistujú dostatočné dôkazy o tom, že požiadavky uvedené v článku 10 ods. 4 písm. c) a d) nie sú splnené.

                     (23)

                     Každý prípadný budúci záväzok by vyplýval z konečných zistení tohto antidumpingového prešetrovania.

                     (24)

                     Podľa tvrdení v podnete požadujúcom začatie prešetrovania sa pri dotknutom výrobku odhaduje priemerné dumpingové rozpätie 43 % až 83 % a priemerná úroveň odstránenia ujmy 13 %. Výška prípadného budúceho záväzku sa odhaduje na týchto úrovniach na základe podnetu, a síce 13 % – 83 % ako podiel dovoznej hodnoty CIF dotknutého výrobku.

               4.   SPRACOVANIE OSOBNÝCH ÚDAJOV

                     (25)

                     So všetkými osobnými údajmi získanými v súvislosti s touto registráciou sa bude zaobchádzať v súlade s nariadením Európskeho parlamentu a Rady (EÚ) 2018/1725 (4),

               PRIJALA TOTO NARIADENIE:

            Článok 1

               1.   Colným orgánom sa týmto podľa článku 14 ods. 5a nariadenia (EÚ) 2016/1036 nariaďuje, aby prijali potrebné kroky na registráciu dovozu zmesí močoviny a dusičnanu amónneho vo vodnom alebo v amoniakálnom roztoku do Únie, v súčasnosti patriacich pod číselný znak KN 3102 80 00 a s pôvodom v Rusku, na Trinidade a Tobagu a v Spojených štátoch amerických.

               2.   Povinnosť registrácie sa skončí tri týždne po dátume nadobudnutia účinnosti tohto nariadenia.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. marca 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 176, 30.6.2016, s. 21.

            (2)  Ú. v. EÚ L 143, 7.6.2018, s. 1.

            (3)  Ú. v. EÚ C 284, 13.8.2018, s. 9.

            (4)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).


title: Vykonávacie nariadenie Komisie (EÚ) 2019/487 z 19. marca 2019, ktorým sa do registra zaručených tradičných špecialít zapisuje názov „Ziegen-Heumilch“/„Goat's Haymilk“/„Latte fieno di capra“/„Lait de foin de chèvre“/„Leche de heno de cabra“ (ZTŠ)

text:
                  26.3.2019

                  SK

                  Úradný vestník Európskej únie

                  L 84/3

         VYKONÁVACIE NARIADENIE KOMISIE (EÚ) 2019/487
         z 19. marca 2019,
         ktorým sa do registra zaručených tradičných špecialít zapisuje názov „Ziegen-Heumilch“/„Goat's Haymilk“/„Latte fieno di capra“/„Lait de foin de chèvre“/„Leche de heno de cabra“ (ZTŠ)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. b) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Rakúska o zápis názvov „Ziegen-Heumilch“/„Goat's Haymilk“/„Latte fieno di capra“/„Lait de foin de chèvre“/„Leche de heno de cabra“ do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názvy „Ziegen-Heumilch“/„Goat Haymilk“/„Latte fieno di capra“/„Lait de foin de chèvre“/„Leche de heno de cabra“ by sa mali zapísať do registra,

               PRIJALA TOTO NARIADENIE:

            Článok 1
            Názvy „Ziegen-Heumilch“/„Goat Haymilk“/„Latte fieno di capra“/„Lait de foin de chèvre“/„Leche de heno de cabra“ (ZTŠ) sa zapisujú do registra.
            Názvy uvedené v prvom odseku sa vzťahujú na výrobky triedy 1.4. Iné výrobky živočíšneho pôvodu (vajcia, med, rôzne mliečne výrobky okrem masla atď.) podľa prílohy XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. marca 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 400, 6.11.2018, s. 7.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2019/486 z 19. marca 2019, ktorým sa do registra zaručených tradičných špecialít zapisuje názov „Schaf-Heumilch“/„Sheep's Haymilk“/„Latte fieno di pecora“/„Lait de foin de brebis“/„Leche de heno de oveja“ (ZTŠ)

text:
                  26.3.2019

                  SK

                  Úradný vestník Európskej únie

                  L 84/1

         VYKONÁVACIE NARIADENIE KOMISIE (EÚ) 2019/486
         z 19. marca 2019,
         ktorým sa do registra zaručených tradičných špecialít zapisuje názov „Schaf-Heumilch“/„Sheep's Haymilk“/„Latte fieno di pecora“/„Lait de foin de brebis“/„Leche de heno de oveja“ (ZTŠ)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. b) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Rakúska o zápis názvov „Schaf-Heumilch“/„Sheep's Haymilk“/„Latte fieno di pecora“/„Lait de foin de brebis“/„Leche de heno de oveja“ do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názvy „Schaf-Heumilch“/„Sheep's Haymilk“/„Latte fieno di pecora“/„Lait de foin de brebis“/„Leche de heno de oveja“ by sa mali zapísať do registra,

               PRIJALA TOTO NARIADENIE:

            Článok 1
            Názvy „Schaf-Heumilch“/„Sheep's Haymilk“/„Latte fieno di pecora“/„Lait de foin de brebis“/„Leche de heno de oveja“ (ZTŠ) sa zapisujú do registra.
            Názvy uvedené v prvom odseku sa vzťahujú na výrobky triedy 1.4. Iné výrobky živočíšneho pôvodu (vajcia, med, rôzne mliečne výrobky okrem masla atď.) podľa prílohy XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. marca 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 400, 6.11.2018, s. 3.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2019/522 z 27. marca 2019, ktorým sa mení vykonávacie nariadenie (EÚ) č. 1191/2014, pokiaľ ide o nahlasovanie údajov o výrobe, dovoze a vývoze polyolov obsahujúcich fluórované uhľovodíky podľa článku 19 nariadenia (EÚ) č. 517/2014

text:
                  28.3.2019

                  SK

                  Úradný vestník Európskej únie

                  L 86/37

         VYKONÁVACIE NARIADENIE KOMISIE (EÚ) 2019/522
         z 27. marca 2019,
         ktorým sa mení vykonávacie nariadenie (EÚ) č. 1191/2014, pokiaľ ide o nahlasovanie údajov o výrobe, dovoze a vývoze polyolov obsahujúcich fluórované uhľovodíky podľa článku 19 nariadenia (EÚ) č. 517/2014
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006 (1), a najmä na jeho článok 19 ods. 7,
         keďže:

                     (1)

                     Vo vykonávacom nariadení Komisie (EÚ) č. 1191/2014 (2) sa stanovuje spôsob a formát nahlasovania informácií podľa článku 19 nariadenia (EÚ) č. 517/2014 v súvislosti s používaním určitých fluórovaných skleníkových plynov ako východiskovej suroviny alebo v prípadoch, keď výrobcovia, dovozcovia a vývozcovia týchto plynov a podniky, ktoré tieto plyny likvidujú, uvádzajú na trh produkty alebo zariadenia s obsahom týchto plynov.

                     (2)

                     V rozhodnutí XXX/10 (3) zmluvných strán Montrealského protokolu o látkach, ktoré poškodzujú ozónovú vrstvu (Montrealský protokol), ktorý je protokolom k Viedenskému dohovoru o ochrane ozónovej vrstvy (4), sa stanovujú revidované formuláre, ktoré sa majú používať na nahlasovanie kontrolovaných látok, a to vrátane informácií o vedľajšej výrobe trifluórmetánu (CHF3) či dovoze a vývoze polyolov obsahujúcich fluórované uhľovodíky, po tom, ako 1. januára 2019 nadobudol celosvetovú platnosť Kigalský dodatok k danému protokolu, pokiaľ ide o postupné znižovanie miery používania fluórovaných uhľovodíkov (HFC) (5).

                     (3)

                     Formát nahlasovania informácií stanovený v prílohe k vykonávaciemu nariadeniu (EÚ) č. 1191/2014 by sa mal zmeniť tak, aby sa zosúladil s formátom nahlasovania informácií stanoveným v rozhodnutí XXX/10, ktorý používajú zmluvné strany Montrealského protokolu. Únia by si tak mohla plniť nahlasovacie povinnosti podľa Montrealského protokolu.

                     (4)

                     Opatrenia stanovené v tomto nariadení sú v súlade so stanoviskom výboru zriadeného podľa článku 24 ods. 1 nariadenia (EÚ) č. 517/2014,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) č. 1191/2014 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. marca 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 150, 20.5.2014, s. 195.

            (2)  Vykonávacie nariadenie Komisie (EÚ) č. 1191/2014 z 30. októbra 2014, ktorým sa určuje formát a spôsob nahlasovania informácií podľa článku 19 nariadenia Európskeho parlamentu a Rady (EÚ) č. 517/2014 o fluórovaných skleníkových plynoch (Ú. v. EÚ L 318, 5.11.2014, s. 5).

            (3)  Rozhodnutie XXX/10 zmluvných strán Montrealského protokolu prijaté 9.11.2018.

            (4)  Rozhodnutie Rady 88/540/EHS zo 14. októbra 1988 týkajúce sa uzatvorenia Viedenského dohovoru o ochrane ozónovej vrstvy a Montrealského protokolu o látkach, ktoré porušujú ozónovú vrstvu (Ú. v. ES L 297, 31.10.1988, s. 8).

            (5)  Rozhodnutie XXVIII/1 zmluvných strán Montrealského protokolu, prijaté 15.10.2016.

            PRÍLOHA
            Príloha k nariadeniu (EÚ) č. 1191/2014 sa mení takto:

                        1.

                        V oddiele 1 sa tabuľka nahrádza takto:

                                    „INFORMÁCIE, KTORÉ SA MAJÚ NAHLASOVAŤ

                                       POZNÁMKY

                                    1A

                                    celkový objem produkcie zo zariadení v Únii

                                    1Aa

                                                —

                                                z toho: nezachytené množstvá

                                    1A_a

                                                —

                                                z toho: zneškodnené množstvá

                                    Ak zneškodňovanie v zariadeniach vykonáva iný podnik, malo by sa uviesť, o ktorý podnik ide.
                                    Pri nahlasovaní údajov o celkových zneškodnených množstvách musia výrobcovia vykonávajúci zneškodnenie postupovať podľa pokynov v oddiele 8.

                                       AUTOMATICKY VYPOČÍTANÉ MNOŽSTVÁ

                                    1Ab

                                                —

                                                z toho: celkové získané a zachytené množstvo

                                    1Ab = 1A – 1Aa

                                       INFORMÁCIE, KTORÉ SA MAJÚ NAHLASOVAŤ

                                    1B

                                                —

                                                z toho: objem produkcie zo zariadení v Únii, ktorá zahŕňa zhodnotené vedľajšie alebo neželané produkty v prípade, že dané vedľajšie alebo neželané produkty boli v zariadeniach pred uvedením na trh zneškodnené

                                    Pri nahlasovaní údajov o celkových zneškodnených množstvách musia výrobcovia vykonávajúci zneškodnenie postupovať podľa pokynov v oddiele 8.

                                    1C

                                                —

                                                z toho: objem produkcie zo zariadení v Únii, ktorá zahŕňa zhodnotené vedľajšie alebo neželané produkty v prípade, že dané vedľajšie alebo neželané produkty boli odovzdané iným podnikom na účely zneškodnenia a neboli predtým uvedené na trh

                                    Uvedie sa podnik, ktorý vykonáva zneškodnenie.

                                    1C_a

                                                —

                                                z toho: množstvo fluórovaných uhľovodíkov vyrobených na použitie ako východisková surovina v rámci Únie

                                    Uvedie sa členský štát, v ktorom sa použije východisková surovina.

                                    1C_a1

                                                —

                                                z toho: bez predchádzajúceho zachytenia

                                    Len na účely nahlasovania CHF-23

                                       AUTOMATICKY VYPOČÍTANÉ MNOŽSTVÁ

                                    1C_a2

                                                —

                                                z toho: po predchádzajúcom zachytení

                                    1C_a2 = 1C_a – 1C_a1;
                                    Vypočíta sa len pre CHF-23

                                       INFORMÁCIE, KTORÉ SA MAJÚ NAHLASOVAŤ

                                    1C_b

                                                —

                                                z toho: množstvo fluórovaných uhľovodíkov vyrobených na použitie v rámci Únie vyňaté podľa Montrealského protokolu

                                    Druh vyňatých použití sa musí špecifikovať.

                                       AUTOMATICKY VYPOČÍTANÉ MNOŽSTVÁ

                                    1D

                                                —

                                                z toho: celkový objem vlastných zachytených a zneškodnených produktov, ktoré predtým neboli uvedené na trh

                                    1D = 1B + 1C

                                    1E

                                    Produkty k dispozícii na predaj alebo použitie ako východisková surovina

                                    1E = 1A – 1D – 1A_a“

                        2.

                        V oddiele 2 sa do tabuľky dopĺňa tento riadok 2F:

                                    „2F

                                    Množstvo fluórovaných uhľovodíkov obsiahnutých v predmiešaných polyoloch“

                        3.

                        V oddiele 3 sa do tabuľky dopĺňa tento riadok 3J:

                                    „3J

                                    Množstvo fluórovaných uhľovodíkov obsiahnutých v predmiešaných polyoloch“